**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO PERDAVIMO MOLĖTŲ RAJONO SAVIVALDYBĖS ADMINISTRACIJAI**

2016 m. kovo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 ir 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunkčiu ir atsižvelgdama į Molėtų r. Inturkės pagrindinės mokyklos 2016 m. kovo 10 d. raštą Nr. SD-15 „Dėl prašymo perduoti Molėtų rajono savivaldybės administracijai nenaudojamus ir pripažintus nereikalingais pastatus – mokomąsias dirbtuves ir sandėlį“ bei į Molėtų r. Inturkės pagrindinės mokyklos direktoriaus 2016 m. kovo 10 d. įsakymą Nr. V-16 „Dėl nenaudojamų pastatų pripažinimo nereikalingais Molėtų r. Inturkės pagrindinės mokyklos veiklai ir perdavimo Molėtų rajono savivaldybės administracijai“,

Molėtų rajono savivaldybės taryba n u s p r e n d ž i a:

1. Perduoti Molėtų rajono savivaldybės administracijai, kodas 188712799, patikėjimo teise valdyti, naudoti ir disponuoti Savivaldybei nuosavybės teise priklausančius ir šiuo metu Molėtų r. Inturkės pagrindinės mokyklos, kodas 191228356, patikėjimo teise valdomus pastatus, esančius Molėtų r. sav., Inturkės sen., Inturkės k., Bažnyčios g. 12:
   1. mokomąsias dirbtuves (nekilnojamas turtas įregistruotas Nr. 44/1319667, unikalus Nr. 6295-4005-4028, plane pažymėtas 2C1m, bendras plotas – 97,61 kv. m). Pastato įsigijimo vertė – 5007,88 Eur, likutinė vertė – 0 Eur;
   2. sandėlį (nekilnojamas turtas įregistruotas Nr. 44/1319667, unikalus Nr. 6295-4005-4052, plane pažymėtas 5I1ž, bendras plotas – 19 kv. m), esantį Molėtų r. sav., Inturkės sen., Inturkės k., Bažnyčios g. 12. Pastato įsigijimo vertė – 974,80 Eur, likutinė vertė – 0 Eur.

Pridedama nekilnojamojo turto registro centrinio duomenų banko išrašo kopija.

2. Įgalioti Molėtų r. Inturkės pagrindinės mokyklos direktorę Nijolę Žemčiugovienę pasirašyti 1 punkte nurodyto turto perdavimo - priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras